Tötöhua

Kucica Hutan (Copsychus malabaricus) ma no sa'ae oi la'ila wogaoni fofo andre ba li Indonesia ya'ia da'ö; Murai Batu sifao ba famili Muscicapidae ma so zanguma'ö fofo gelewazi ma burung cacing. Ba Danö Niha oya sibai wofo andre ba no la'ila döinia ya'ia da'ö tötöhua. Fofo andre, sikhalania wa'anau mbu gi'o, wa'asökhi mbunia, aitö sifaruka aruzö-ruzö, ba no wa'asökhi linia. Molo'ö zi no la'odödögö wangalui hezo manö mozawili nahia dötöhua andre, ba hiza arakhagö ba zisagörö hulo Sumatra, Semenanjung Malaysia, ba simanö göi ba hulo Jawa oi so wofo andre. Ba molo'ö ndra ere zifakhai ba wamareso ngawalö gurifö andre, so wa'afaehu dötöhua zauri ba ngafu ma ras moroi ba Kalimantan Utara ma si no la'ila faoma töi Murai alis putih, ma na ba li Niha safusi röngö-röngö (Copsychus malabaricus stricklandii) sambua spesies sifaehu moroi ba mbanua tanöbö'ö so zawili ba danö Indonesia.

Ba nahia hezo auri dötöhua andre, no lafili sibai ba mbenua satua eu sifasösö sinanö. Tötöhua andre ma Kucica Hutan no ngafu wofo sauri mongafu ba orudu ba zisambua nahia, ba so khöra wa'orudu hewisa wa'ametaro ba zisambua nahia la orudugö ira ba lazago nahia si ya'ira ma lamane wogaoni simane da'a lamane Thruses. Tötöhua ma Kucica Hutan mozökhi sibai linia, irege no labe'e khönia penghargaan sisökhi moroi ba wa'asökhi li zihulö zanunö me döfi si 1947 (The Best Song Birds – Delacour, 1947). Ba simane sa'ae ba gotalua zamaliaro fofo, tötöhua no sambua zasese la'alui ya'ira somasi sibai wamaliaro fofo.

Kategori:Nias